Here is a page extracted from Wikipedia that may contain CSS, HTML, and a lot of unformatted text.

Title: A Riocha
Content: A Riocha (La Rioja en castellano) ye una comunidat autonoma d'o norte d'Espanya, uniprovincial, sin de costa, trescruzata por o río Ebro y o río Glera. Muga con o País Basco y Navarra a lo norte, con Aragón a l'este, y con Castiella y Leyón a lo sud. Dica o 9 de chunio de 1982, cuan s'aprobó o suyo Estatuto d'autonomía, feba parte d'a dita Castiella la Viella, y alavez se'n deciba oficialment provincia de Logroño.

A suya población ye de 322.955 habitants (2011) en una superficie de 5.045 km², con una densidat de población de 64,01 hab/km².

Almenistrativament, A Riocha se divide en 11 comarcas, con 174 municipios. A suya capital se troba en a ciudat de Logronyo, a on se troba a seu d'as suyas institucions politicas, estando l'actual President d'a Riocha Pedro Sanz Alonso, d'o Partido Popular.

Son famosos os suyos vins tintos, ditos riojas.

A patrona d'a provincia ye a Virchen de Val Vanera.

Prencipals localidaz 

 Logronyo — 152.650 habitants
 Calagorra — 24.876
 Arnedo — 14.425
 Haro — 11.960
 Alfaro — 9.813
 Nachera — 8.404
 Lardero — 8.118
 Santo Domingo de la Calzada — 6.737
 Villamediana de Iregua - 6.723

Toponimia 
Ye un toponimo difícil de descifrar y bi ha bellas y diferents teorías que preban d'explicar-lo. En primeras se referiba a una zona restrinchita de l'actual comunidat autonoma. En navarro-aragonés medieval estió o toponimo Riocha, con o fonema /ch/ escrito como i u como g, como veyemos en un texto en latín de 1133 referent a las mugas d'os dominios d'Alifonso lo Batallero:

En castellano a evolución d'a g medieval estió x en o sieglo XVI y dimpués j velar actual en o sieglo XVII. Por lo menos dende a creyación d'a provincia dita de la Rioja (a vegatas tamién escrita de la Riocha) se cheneralizó o nombre a tot o territorio actual.

Demografía

Galería

Veyer tamién 
 Lista de municipios d'a Riocha.

Vinclos externos 

 Pachina web oficial d'a Riocha.
 Página sobre la Ciudad de Calahorra

Referencias